open-index/open-wikipedia-markdown huggingface dataset:
מפלגת יחד

**מפלגת יחד** הייתה מפלגת מרכז-שמאל שהוקמה במרץ 1984 על ידי עזר ויצמן לקראת הבחירות לכנסת האחת עשרה. המפלגה זכתה בשלושה מנדטים והתמזגה לתוך המערך במהלך הכנסת האחת עשרה.

מקים המפלגה היה עזר ויצמן ואליו הצטרפו בנימין בן אליעזר ושלמה עמר. ויצמן קיווה שיחד תגיע להיות המפלגה השלישית בגודלה והשקיע כספים רבים בתעמולת הבחירות, אך בסופו של דבר קיבלה המפלגה 3 מנדטים בלבד.

## היסטוריה
המפלגה הוקמה לקראת הבחירות לכנסת האחת עשרה וחתמה על הסכם עודפים עם מפלגת שינוי. באותה מערכת בחירות נבחרו מספר שיא של מפלגות עד אותה תקופה (15 במספר). ההפרש בין המערך לליכוד היה רק 3 מנדטים והייתה זו הפעם הראשונה מאז 1949 שאי אפשר היה לנבא מי ירכיב את הממשלה וכיצד. כל אחת מהמפלגות הגדולות ניסתה לגבש סביבה כמה מפלגות קטנות - תחילה כדי לחסום את דרכה של המפלגה היריבה ורק אחר כך להקים, אם אפשרי הדבר, ממשלה צרה משלה. הנשיא הטיל על שמעון פרס כראש המפלגה הגדולה (המערך) – להרכיב ממשלה, אולם הדבר לא עלה בידו. בשל כך נוצר תקדים: המפלגה הגדולה ביותר אינה יכולה להקים קואליציה. הליכוד הצליח לגבש גוש חוסם של 60 ח"כים אולם גם הוא לא הצליח לגייס לשורותיו מפלגה נוספת, שכן עזר ויצמן העדיף להתחבר עם המערך ולא עם הליכוד, מפלגת האם שלו שממנה פרש. הליכוד והעבודה לא רצו בבחירות חוזרות, וכך לא היה מנוס מגיבוש קואליציה משותפת לשתיהן. לאחר 39 ימים של משא ומתן קואליציוני הוקמה ממשלת אחדות לאומית, שבראשותה תהיה רוטציה בין שמעון פרס ליצחק שמיר. בממשלה היה עזר ויצמן שר בלי תיק.

באוקטובר 1984 הצטרפה יחד למערך וב-10 באוקטובר 1986התמזגה יחד אל תוך מפלגת העבודה ונמחקה מעל פני השטח. על אף שהייתה מפלגה קצרת ימים וללא הרבה מנדטים, היא השפיעה רבות על המערכת הפוליטית בישראל בכך שהייתה לשון מאזניים.

## קישורים חיצוניים
* 

## הערות שוליים

קטגוריה:ישראל: מפלגות מרכז היסטוריות
קטגוריה:סיעות בכנסת
קטגוריה:מפלגות ציוניות
קטגוריה:פעילי מפלגת יחד
קטגוריה:מפלגות שהוקמו ב-1984
כדורי (מרכז אזורי)

**כַּדּוּרִי** הוא מרכז אזורי, הנמצא סמוך לכפר תבור ושייך למועצה אזורית גליל תחתון. המרכז האזורי הוקם בסמוך לבית הספר החקלאי כדורי, וחלק מהדירות בו שייכות לבית הספר החקלאי. כיום גרים במקום גם תושבים אחרים, שאינם קשורים לבית הספר החקלאי.  

המרכז האזורי משמש כמקום מושבה של המועצה האזורית, בית ספר שדה (אלון תבור) של החברה להגנת הטבע וכן אזור תעשייה מצומצם.

במאי 2025 החליטה ממשלת ישראל להפוך את המקום ליישוב.

## קישורים חיצוניים

## הערות שוליים

קטגוריה:הגליל
קטגוריה:ישראל: יישובים עתידיים
קטגוריה:מרכזים אזוריים
סכר אטאטורק

300px|שמאל|ממוזער|מראה האגם שנוצר על ידי סכר מהחלל
**סכר אטאטורק** (בטורקית: **Atatürk Barajı**) הוא סכר גדול בדרום-מזרח טורקיה, על נהר הפרת. הוא קרוי על שמו של אבי האומה הטורקית המודרנית, מוסטפא כמאל אטאטורק.

זהו הסכר הגדול והמרכזי מתוך 22 סכרים ו-19 תחנות כוח הידרואלקטריות שנבנו על הפרת והחידקל במסגרת מפעל המים של טורקיה בשנות השמונים והתשעים של המאה ה-20, מפעל שנועד לספק מי השקיה וחשמל לאזורי דרום-מזרח טורקיה הצחיחים. מפעל זה כונה בשם פרויקט דרום-מזרח אנטוליה (Güneydoğu Anadolu Projesi, GAP).

הקמת הסכר עוררה מחלוקת חריפה עם סוריה ועיראק השוכנות במורד נהר הפרת שטענו כי הסכר יביא לחוסר במים בשטחן תוך שהן מצביעות על עודפי המים במערב טורקיה.

בניית הסכר החלה ב-1983 והסתיימה ב-1995, אך הוא החל לפעול כבר ב-1992. הסכר הוא אחד מהסכרים ממולאי האבן והאדמה הגדולים בעולם. גובהו 169 מטרים ורוחבו 1820 מטרים. תחנת הכוח של הסכר מייצרת 2,400 מגאווט ומימיו מזינים את אזור חרן. האגם שיצר הסכר משתרע על שטח של 817 קמ"ר, ונערכים בו פסטיבלי ספורט ימי.

משום שהוא נבנה באזור פעיל סייסמולוגית, הוא חשוף לנזק מרעידות אדמה. הסכר מוגדר בדרגת סיכון סייסמי 3 לנזק בנפש וברכוש בסביבה על רקע רעידות.

לאחר רעידות אדמה חזקות יחסית (עוצמה גבוהה מ-5 בסולם מגניטודה לפי מומנט) באזור הסכר בשנים 2018–2019, עלה חשד כי עצם קיום הסכר עלול להגביר את הפעילות הסייסמולוגית בסביבה. במחקר מ-2021 נמצא כי למשקל המים במאגר יש אפקט ממתן, אך לתופעת החלחול יש אפקט מגביר.

ב-6 בפברואר 2023 דווח כי בעקבות רעידת האדמה בטורקיה, ישנם סדקים מרובים בסכר והאזור הסמוך התפנה. מומחים הזהירו שוב כי הסכר עלול להישבר בכל עת ושיטפון עלול להשפיע על שטח של 30 קמ"ר ליד הסכר.

## ראו גם
* סכר קבן

## קישורים חיצוניים

* אתר באנגלית עם תמונות של הסכר

## הערות שוליים

אטאטורק
קטגוריה:פרויקט דרום-מזרח אנטוליה
קטגוריה:יחסי טורקיה–סוריה
קטגוריה:הנצחת מוסטפא כמאל אטאטורק
מוכרחים להיות שמח

**מוכרחים להיות שמח** הוא סרט קולנוע ישראלי בבימויה של ג'ולי שלז, שיצא לאקרנים ב-2005, עם
סיגלית פוקס וטל פרידמן בתפקידים הראשיים.

## הפקה ופרסים
צילומי הסרט החלו במרץ 2004. "תקציב הפקת הסרט עמד על 850 אלף דולר, רובו, כחצי מיליון דולר, סיפקה קרן הקולנוע הישראלי, שידורי קשת סיפקה 175 אלף דולר, Yes הטלוויזיה בלוויין כ-100 אלף דולר, ומשה אדרי כ-100 אלף דולר. 

הסרט היה מועמד ל-13 פרסי אופיר, וזכה בחמישה: לשחקנית (סיגלית פוקס), שחקנית המשנה (רבקה מיכאלי), מוזיקה (אבי בללי), עיצוב תלבושות (נתן אלקנוביץ) ועיצוב אמנותי (עדו דולב). לאחר מכן השתתף הסרט בפסטיבל הקולנוע ירושלים, בו הוענק לסיגלית פוקס פרס לשחקנית הטובה ביותר. 

במהלך 2006 השתתף הסרט במספר פסטיבלים בארצות הברית, בהם פסטיבל הקולנוע הישראלי בניו יורק, פסטיבל הקולנוע העצמאי בקולורדו, פסטיבל הסרטים של קליבלנד ושני פסטיבלים בקליפורניה ובטקסס. באפריל 2006 הוענק פרס השחקנית הטובה ביותר לסיגלית פוקס בפסטיבל סירקיוז שבניו יורק.

## עלילה
העלילה עוקבת אחר שמחה לוין (סיגלית פוקס), רווקה בודדה בת 35 מתל אביב שעובדת בחנות למכירת טלוויזיות. שמחה חיה חיים ריקניים ואומללים, היא מתגוררת בדירה חסרת כל חן, עובדת בעבודה נטולת כל עניין, מנהלת מערכות יחסים שמבוססות על ניצול ואינה מסתדרת עם משפחתה המורכבת: אחיה, גיל (טל פרידמן), מסתיר ממשפחתו את העובדה כי הוא מובטל, וחי חיי נישואים קשים עם אשתו, נורה (קרן מור), והוריה, יצחק ורינה (יוסי פולק ורבקה מיכאלי) סובלים ממשבר זוגיות המבוסס על מקרה יחיד מלפני עשרות שנים. 

חייה של שמחה משתנים כאשר היא נבחרת להשתתף בתוכנית טלוויזיה בשם "מוכרחים להיות שמח" שמטרתה להגשים חלומות למשתתפיה בשידור חי. התוכנית שבה מתכננת שמחה להשתתף היא תוכנית מיוחדת לקראת יום הכיפורים שעוסקת בסליחות. שמחה נבחרת ומתחייבת להציג את משפחתה בשידור חי, כאשר תערוך מסיבה להוריה ולחבריהם הישנים מלפני עשרים שנה שנידו אותם בעקבות מקרה חד-פעמי, שבגללו סובלים כל בני המשפחה. במהלך הימים לקראת השידור עומדים קשיים רבים בפני שמחה, אשר מערערים את המסיבה המיוחלת, כולם קשורים לאותו מקרה, אך שמחה נוטלת את האחריות על הצלת משפחתה והובלתה אל עבר מקום טוב יותר, שמח יותר.

## שחקנים

## פסקול
שיר הנושא של הסרט הוא ביצוע מחודש של דין דין אביב לשירה של אילנית, "כבר אחרי חצות" (עמוס אטינגר / נורית הירש).
## קישורים חיצוניים

* "מוכרחים להיות שמח" באתר קרן הקולנוע הישראלי
**ביקורות**
* 
* 
## הערות שוליים

קטגוריה:סרטי 2005
קטגוריה:סרטי דרמה קומית
קטגוריה:זוכי פרס אופיר: סרטים
קטגוריה:סרטים ישראליים משנת 2005
למראית עין

**למראית עין** הוא סרט קולנוע ישראלי בבימויו של דני סירקין. הסרט יצא לאקרנים בשנת 2006. הסרט זכה בשני פרסי אופיר בקטגוריות הבימוי (דני סירקין) והצילום הטוב ביותר (גיורא ביח). הסרט זכה גם בפרס חביב הקהל בפסטיבל הקולנוע הישראלי בארצות הברית. בשנת 2010 הופקה גרסה אמריקאית של הסרט על ידי רשת הכבלים "לייף טיים".

## עלילה
במרכז הסרט נמצאת יערה (טלי שרון), סטודנטית ישראלית עיוורת מלידה, המתגוררת בארצות הברית במסגרת לימודיה באוניברסיטת פרינסטון, החוזרת לישראל לאחר שנודע לה כי בת דודתה וחברתה הטובה, טליה (הדס ירון), התאבדה במפתיע.

במהלך הסרט נגלית מערכת היחסים המורכבת שהייתה לטליה ויערה (אביגיל הררי בתפקיד יערה הצעירה) בילדותן, עת היו בלתי נפרדות. טליה, ששימשה כעיניים ליערה, דרבנה אותה להאמין שעל אף עיוורונה, היא יכולה לחיות את חייה ככל אדם אחר. כאשר יערה חוזרת לישראל, היא מתאספת עם משפחתה וסובביה לשבעה של טליה, ומגלה עם הזמן סודות והליכים שעברו על טליה במהלך הזמן שחיו בנפרד, שהיו צריכים להיות גלויים לסובביה.

יערה פותחת בחקירת מותה המסתורי של טליה, ונכנסת למסע זיכרונות אל עבר התשובה, כאשר העיוורון הפיזי והפנימי נאבקים בדמותה, תוך חקירת הוריה של טליה (אסי דיין וסנדרה שדה) ושאר בני משפחתה, וגילוי עצמי כאשמה בעצמה.

## שחקנים

## קישורים חיצוניים

* "למראית עין" באתר קרן הקולנוע הישראלי
**ביקורות**
* 
* 

## הערות שוליים

קטגוריה:סרטי 2006
קטגוריה:סרטי דרמה ישראליים
קטגוריה:סרטי מתח ישראליים
קטגוריה:זוכי פרס אופיר: סרטים
קטגוריה:נכות באמנות
קטגוריה:סרטים ישראליים משנת 2006
קטגוריה:סרטי דני סירקין
גד נבון

הרב **גד (פִּימה) נבון** (ה'תר"פ, 1920 – כ"ט בסיוון ה'תשס"ו, 25 ביוני 2006) היה הרב הצבאי הראשי השלישי של צה"ל, תפקיד בו החזיק במשך כ-23 שנים.

## קורות חייו
### חייו המוקדמים, והשירות בצה"ל כלוחם וכרב
נולד בשם **מימון פחימה** במרוקו ב-1920. בילדותו בבוגמאז׳ למד תורה אצל הרב אברהם יפרח ולאחר מכן למד בישיבותיהם של הרבנים יעקב דהאן ואברהם אביטבול במרקש, והוסמך לרבנות לאחר שלמד את כל הש"ס והיה מפורסם כבקיא בו. השתתף במפעל עלייה ב' במרוקו ונשלח מטעם התנועה הציונית לצרפת. עלה לישראל ב-1948, שירת כלוחם בפלוגת הקומנדו הצרפתי בחטיבת הנגב של הפלמ"ח, ומונה לקצין הדת בחטיבה.

בשנת 1950 מונה לקצין הדת של פיקוד הדרום ואחר כך לרב פיקוד הצפון. בשנת 1965 שימש כחבר בית דין צבאי בראשותו של הרב שלמה גורן, במלחמת ששת הימים שימש רב צבאי פיקוד הצפון בדרגת סא"ל.

ביוני 1971, עם פרישתו של האלוף הרב שלמה גורן, מונה לסגנו של הרב הצבאי הראשי השני, הרב מרדכי פירון והוענקה לו דרגת אל"ם. בעקבות מלחמת יום הכיפורים פעל הרב פירון להתרת עגונות נעדרי צה"ל במלחמה, והקים לשם כך בית דין בראשותו של הראשון לציון, הרב עובדיה יוסף, שבו ישבו הרב פירון והרב נבון. באפריל 1974 הועלה הרב נבון לדרגת תא"ל.

### הרב הצבאי הראשי

במרץ 1977 מונה לרב הצבאי הראשי השלישי והוענקה לו דרגת אלוף. בתקופת כהונתו חל מעבר הדרגתי מתפקיד קצין הדת לתפקיד הרב הצבאי, במקביל יסד את קורס הרבנים הצבאיים, לאחר שתיקנן בכל גדודי המילואים, בנוסף לסמל דת (שעד אז היווה את הסמכות ההלכתית), רב צבאי שיהווה סמכות הלכתית. הרב נבון חיבר מאמרים הלכתיים בנושא זיהוים של חללי צה"ל, ובתקופתו ניתן יתר תוקף לאמצעי הזיהוי הטכנולוגיים. סיים את תפקידו כרב הראשי לצה"ל בחודש מאי 2000 והוחלף על ידי הרב ישראל וייס.

בשנת ה'תשל"ח (1978) הוסמך לדיינות בידי הרבנות הראשית.

היה אח בלשכת הכוכב מס' 13 של הבונים החופשיים.
[שמאל|250px|ממוזער|קברו של הרב נבון ב[בית הקברות הצבאי בהר הרצל]]
נפטר בכ"ט בסיוון תשס"ו, 25 ביוני 2006, בביתו שביבנה, ונקבר בבית הקברות הצבאי בהר הרצל. הותיר אחריו את רעייתו, פרלה, ושלושה ילדים בהם פרופ' עמיאל נבון, ביולוג במכון ויצמן.

## קישורים חיצוניים

* 
* 
* 
* 
* 

## ביאורים

## הערות שוליים

קטגוריה:אישים הקבורים בבית הקברות הצבאי בהר הרצל
קטגוריה:אלופי צה"ל
קטגוריה:חברי הבונים החופשיים בישראל
קטגוריה:לוחמי הפלמ"ח
קטגוריה:רבנים מרוקאים ישראלים
קטגוריה:רבנים ראשיים לצה"ל
קטגוריה:עולים לאחר קום המדינה: 1948–1950
קטגוריה:ישראלים ילידי מרוקו
קטגוריה:תלמידי רבי יעקב דהאן
קטגוריה:יבנה: אישים
קטגוריה:ישראלים שנולדו ב-1920
קטגוריה:ישראלים שנפטרו ב-2006
סולת

שמאל|ממוזער|250px|גרגירי סולת
[שמאל|ממוזער|250px|בסבוסה - [עוגה|עוגת סולת]]
**סולת** היא דגן, בדרך כלל חיטה, הטחון בטחינה דקה.

סולת היא גוש קמח עבה בקוטר רבע עד שלושת רבעי המילימטר ה"נופל" בשלבים הראשונים של הטחינה ממרכז גרעין החיטה. כמות הסולת המתקבלת היא בדרך כלל כ־3 עד 5 אחוזים מנפח הגרעין, ובאה על חשבון הקמח הבהיר. אם אין צורך בייצור סולת, החומר ימשיך את תהליך הטחינה, וייטחן עד להפיכתו לקמח.

## מאכלי סולת
מהסולת ניתן להכין דייסה, כאשר אופים או מבשלים אותה עם מים או חלב, ממתיקים וחומרי טעם כשנף. במטבח הצפון אפריקאי השימוש הרווח בסולת הוא להכנת קוסקוס ומיני קינוחים מתוקים. באזור טוסקנה שבאיטליה נהוג להכין ממנה סוג פסטה בשם פיצ'י. במטבח הכורדי ובמטבחים מזרח תיכוניים אחרים, נוהגים להשתמש בין היתר בסולת לציפוי קובה, אם כי נפוץ יותר השימוש בבורגול. במטבח התימני נהוג לשלב במרק התימני המפורסם מאכל דמוי פירה בשם "עסיד" שעשוי מסולת.

עוגת סולת נפוצה בגרסאות שונות בקרב עמי המזרח התיכון. במטבח היהודי נהוגה כמאכל בתום יום הכיפורים, לשבירת הצום.

בין שמותיה: בסבוסה (במטבח הערבי), ספרא או ספרה (במטבח הטריפוליטאי), טישפישטי (במטבח הספרדי, טורקי ובולגרי), הריסה/הרישה (במטבח התוניסאי והאלג'יראי), שאמאלי (ביוון).

## הסולת ביהדות
הסולת מוזכרת בתנ"ך ובלשון חכמים פעמים רבות, ומשמעותה שונה מזו שבעברית החדשה, והיא חלקי הקמח המובחרים שהופרשו ממנו הסובין, ואף חלקי הקמח הדק. אבן עזרא מפרש את שורש המילה מלשון הגבהה וסילוק הפסולת ככתוב:  ().

הסולת מתוארת בלשון המקרא כמוצר יקר,  (), וסולת חיטים היא החומר שעולה על המזבח כמנחה לקורבנות השונים, מלבד מנחת העומר בה מקריבים סולת שעורים, ומנחת סוטה שלא באה מן הסולת כלל.

הצירוף "סָלְתָּהּ וְשַׁמְנָהּ" (נהגֶה: סוֹלתהּ ושַמנהּ; על פי רוב מוסב על נסתרת, אך גם נוטה לפי הגופים: סולתו ושמנו, סולתם ושמנם וכיוצא בזה) מציין את הטוב שבטוב, הטוב והמובחר, החלק המשובח מכול, העידית. מקורו ב:

גם היפוך סדר הרכיבים מקובל: שַמנה וסוֹלתה.

## סמולינה
סולת מחיטה קשה (דורום) נקראת סמולינה, ומשמשת לייצור פסטה איכותית. יש המוסיפים סמולינה ללחם.

## קישורים חיצוניים

*דייסת סולת, מאתר "טבע הריפוי"
* שירשור מתכוני סולת, בפורום מתכונים של תפוז אנשים
* רפרפת סולת - קינוח הודי, מאתר הנטורופתיה הישראלי
* טישפשטי - עוגת סולת בנוסח ספרדי, מאתר "על השולחן"
* פשטידת סולת ובשר, ממגזין "דרך האוכל"
* 
* הערך סולת באתר מכון המקדש
*סולת, באתר המכון למצוות התלויות בארץ
* 

## הערות שוליים

קטגוריה:מאכלים
קטגוריה:מוצרי חיטה
הים הצהוב

**הים הצהוב** (בסינית מפושטת: **黄海**; בקוריאנית: **황해**), הוא חלקו הצפוני של ים סין המזרחי, המסתיים באוקיינוס השקט. הים שוכן בין סין לבין חצי-האי קוריאה.

מקור שמו של הים הוא מגרגירי החול שצבעו את מימיו, בדומה לנהר הצהוב שבסין.

האקלים מאופיין בחורפים קרים ויבשים וקיצים רטובים וחמים. מסוף נובמבר ועד מארס שורר מונסון צפוני חזק, שמלווה לפעמים בסופות שלגים. סופות טייפון מתרחשות בקיץ. טמפרטורות האוויר נעות בין 10 ל-28 מעלות צלזיוס וכמות המשקעים השנתית היא בין 500 מ"מ בצפון עד ל-1,000 מ"מ בדרום. ערפל ימי קיים לעיתים קרובות לאורך החופים, במיוחד באזורים קרים.

## גאוגרפיה
החלק הפנימי ביותר של הים הצהוב נקרא ים בוהאי, אליו זורמים מימיו של הנהר הצהוב והנהר האי. מפרץ קוריאה, שגם הוא חלק מהים הצהוב, נמצא בין מחוז ליאונינג בצפון-מזרח סין לבין חלקה הצפון-מערבי של קוריאה הצפונית. ים בוהאי ומפרץ קוריאה מופרדים על ידי חצי-האי ליאודונג , בו שוכנת עיר הנמל דאליין.

הים הצהוב משתרע על שטח של כ-416 אלפי קילומטרים רבועים. נפח המים הממוצע הוא כ-17,000 קילומטרים מעוקבים, והעומק הממוצע הוא 40 מטר. במקומות העמוקים ביותר הוא מגיע ל-105 מטרים. תחתית הים מכוסה בחול וסחף. קו החוף אינו אחיד ויש בו מפרצים גדולים וקטנים רבים. בצד הסיני, החופים הם לרוב שטוחים, וחוף קוריאה מורכב כולו מסלעים. ליד החוף קיימים מספר איים קטנים, שכמה מהם מתפקדים כאתרי נופש פופולריים.

הים הצהוב הוא אחד מארבעה ימים הנקראים על שם שמות צבעים נפוצים - כשהאחרים הם הים השחור, הים הלבן והים האדום.

## ראו גם
* קרב הים הצהוב

## קישורים חיצוניים

* 
## הערות שוליים

*
קטגוריה:ימים באוקיינוס השקט
ים צהוב
קטגוריה:קוריאה: גאוגרפיה
קטגוריה:הצפון פסיפי הממוזג
צהוב
קטגוריה:גבול קוריאה הדרומית – קוריאה הצפונית
קטגוריה:גבול סין – קוריאה הצפונית
קטגוריה:ים סין המזרחי
איציק קורנפיין

**יצחק (איציק) קורנפיין** (נולד ב-24 בספטמבר 1971) הוא כדורגלן עבר ישראלי אשר שיחק בעמדת השוער. קורנפיין שיחק את רוב שנותיו ככדורגלן במדי קבוצת בית"ר ירושלים, ואף שימש קפטן הקבוצה. לאחר פרישתו היה מנכ"ל בית"ר ירושלים, וכיהן כמנהל אגף הספורט בעיריית ירושלים.

## קריירה
קורנפיין גדל במחלקת הנוער של הפועל ירושלים. את הופעת הבכורה שלו כשוער בקבוצה בוגרת, עם זאת, ערך דווקא בהפועל טבריה. כמו כן, שיחק בקבוצות הפועל רמת גן והפועל פתח תקווה, ולאחר מכן החל להתפרסם כשוער בית"ר תל אביב, שם הציג יכולת טובה בין קורות השער ואף נבחר לשוער המצטיין של עונת . יכולתו בעונה זו גרמה למספר קבוצות לחזר אחר שירותיו, ובשנת 1995 עבר קורנפיין לבית"ר ירושלים ומאז שימש כשוערה הראשון של הקבוצה.

קורנפיין זכה עם בית"ר ירושלים באליפות בעונות ,  ו-. הוא גם זכה עם הקבוצה בגביע הטוטו ב-23 בדצמבר 1997, ובגביע השלום ברומא ב-10 בספטמבר 2000. כמו כן, היה שותף להישגים עם הנבחרות הצעירות של ישראל (החל מנבחרות הנערים עד הנבחרת הצעירה). לזכותו של קורנפיין חמש הופעות בנבחרת הבוגרת של ישראל.

בקיץ 2007, לאחר שזכה עם הקבוצה בתואר אליפות שלישי, ולאחר 18 שנים כשחקן פעיל, מתוכן 12 בבית"ר ירושלים, הודיע על פרישה ממשחק. לאחר פרישתו מונה למנכ"ל בית"ר ירושלים. קורנפיין עמד מאחורי הקבוצה בעונות המשבר הכלכלי והצליח להעמיד אותה עם התקציב הנדרש, לאחר גיוס ספונסרים למועדון. בקיץ 2013, לאחר שש שנים בתפקיד, פוטר מתפקידו לאחר העברת הקבוצה לבעלותו של אלי טביב.

## חיים אישיים
קורנפיין למד במגמת מחשבים במכללת אורט בירושלים. הוא בעל תואר ראשון בהצטיינות בכלכלה ושיווק מהאוניברסיטה הפתוחה ותואר שני במנהל עסקים מהאוניברסיטה העברית, במהלכו קיבל הצטיינות דיקן.

מאפריל 2015 עד אפריל 2022 שימש קורנפיין מנהל אגף הספורט בעיריית ירושלים. ממאי 2022 מכהן קורנפיין כמנכ"ל של חברת "טרגט מרקט".

הוא נשוי לאתי ולזוג שני בנים ושתי בנות. הם מתגוררים במושב אורה שבדרום-מערב ירושלים.

קורנפיין הוא פרשן בתוכנית ב"דרך למגרש" המשודרת ברדיו ירושלים.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל טבריה
קטגוריה:כדורגלני הפועל ירושלים
קטגוריה:כדורגלני הפועל רמת גן
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:מנכ"לים ישראלים
קטגוריה:מנהלי בית"ר ירושלים
קטגוריה:עובדי עיריית ירושלים
קטגוריה:בוגרי תיכון מכללת אורט (ירושלים)
קטגוריה:בוגרי האוניברסיטה העברית בירושלים
קטגוריה:אורה (מושב): אישים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1971
עצמאות ברזיל

ממוזער|350px|'''עצמאות או מוות!''' ציור המוכר גם בשם '''זעקת איפירנגה'''. צויר בשנת 1888 בידי פדרו אמריקו. מוצג ב-O Museu Paulista da Universidade de São Paulo
**עצמאות ברזיל** היא התהליך שבמהלכו ברזיל התנתקה פוליטית מהאימפריה הפורטוגזית בתחילת המאה ה-19. באופן רשמי, בברזיל חוגגים את עצמאות המדינה ב-7 בספטמבר, התאריך בו אירעה בשנת 1822 הכרזת העצמאות על ידי דום פדרו הראשון- אירוע המוכר גם כ**זעקת איפירנגה** (על שם הנהר שעל גדותיו התחולל האירוע). 

## נסיבות
בתחילת שנות העשרים של המאה ה-19, עם סיום הכיבוש הנפוליאוני של חצי האי האיברי, חזר ז'ואאו השישי, מלך פורטוגל, מגלותו הזמנית בממלכה הברזילאית לפורטוגל. זכויות היתר מהן נהנתה ברזיל בזמן ששהתה בה משפחת המלוכה הפורטוגלית בוטלו, וביטולן עורר את זעמם של לאומנים מקומיים. דום פדרו, יורש העצר הפורטוגלי שנשאר במצוות אביו כעוצר של ברזיל, צידד בלאומנים, תמך במורדים ואף סירב לשוב לפורטוגל. על שום כך הודח דום פדרו מתפקידו כעוצר ומונה כנציגה של משפחת המלוכה בברזיל.

## זעקת איפירנגה
החדשות אודות הדחתו הגיעו לדום פדרו ב-7 בספטמבר 1822, עת הגיע לסאו פאולו מביקור בנמל העיר סנטוס. על גדות נהר האיפירנגה שלף דום פדרו את חרבו וקרא "עצמאות או מוות!" והכריז על עצמאותה של ברזיל מפורטוגל. ב-12 באוקטובר הוכרז דום פדרו כקיסר של האימפריה הברזילאית, והוכתר רשמית ב-1 בדצמבר. בכך הפך מ"פדרו הרביעי מפורטוגל" ל"פדרו הראשון".

## קישורים חיצוניים

## הערות שוליים

קטגוריה:ברזיל: היסטוריה
1679

__TOC__

## אירועים

גלות מוזע שואת יהודי תימן שבה 80 אחוז מקהילת היהודים בתימן הושמדה לאחר גירושם לעיר מוזע שבאזור תעז

## נולדו

## נפטרו

## לוח שנה

### שנת 1679 לפי הלוח היוליאני

|}

## קישורים חיצוניים
אלפי (סרט, 2004)

**אלפי** הוא סרט קומי בריטי-אמריקאי משנת 2004 בכיכובו של ג'וד לאו ובבימויו של צ'ארלס שייר. הסרט הוא גרסה קולנועית מחודשת ל"אלפי", סרט קולנוע משנת 1966 בכיכובו של מייקל קיין.

## עלילה
אלפי הוא צעיר לונדוני (קוקני) החי בניו יורק ועובד כנהג לימוזינה. הוא רודף נשים המוקף בנשים יפות הנשבות בקסמיו ואינו מוכן לקבל על עצמו שום התחייבות.

פסקול הסרט נכתב על ידי מיק ג'אגר מהרולינג סטונז, דייב סטיוארט, חבר היוריתמיקס לשעבר, וג'ון פאוול. הפסקול כולל 13 שירים חדשים וגרסה מחודשת לשיר מהסרט המקורי.

הסרט היה כישלון קופתי ולא הצליח לכסות את התקציב הענק שהושקע בו. המגזין הבריטי "בלוקבאסטר" בחר בסרט כאחת הגרסאות המחודשות הגרועות ביותר של כל הזמנים.

## שחקנים
* ג'וד לאו - אלפי
* מריסה טומיי - ג'ולי
* סיינה מילר - ניקי
* סוזן סרנדון - ליז
* ניאה לונג - לונט
* עומר אפס - מרלון

## קישורים חיצוניים
* 

קטגוריה:סרטי דרמה אמריקאיים
קטגוריה:סרטי 2004
קטגוריה:חידושים לסרטים
קטגוריה:סרטי קומדיה אמריקאיים
קטגוריה:סרטי דרמה בריטיים
קטגוריה:סרטי דרמה קומית
קטגוריה:זוכי הפרס העולמי לפסקול: השיר המקורי
קטגוריה:סרטי קומדיה בריטיים
קטגוריה:סרטים על נרקיסיזם
קטגוריה:סרטי צ'ארלס שייר
1677

__TOC__

## אירועים

## נולדו

## נפטרו

## לוח שנה

### שנת 1677 לפי הלוח היוליאני

|}

## קישורים חיצוניים
פויקה

**פּוֹיְקֵה** (מאפריקאנס **Potjiekos** (**פויקה-קוס**)) הוא סיר מברזל יצוק שנועד לשמש ככלי בישול במחנאות. הפויקה מתאים במיוחד למטרה זו מאחר שהוא מפזר את אנרגיית החום הגדולה אותה הוא סופג באופן שווה לכל חלקיו, תכונה שהופכת אותו למתאים לבישול בצד המדורה.

## סקירה
הפויקה הוא כלי בישול נפוץ בקרב האפריקאנרים בדרום אפריקה. לטענתם, אבותיהם הביאו אותו עמם מהולנד, באמצע המאה ה-17, שם נבנו לראשונה סירים הולנדיים כאשר ייחודם נמצא בסוג הסגסוגת שמשמשת ליציקת סיר והכיל חול מיובש, דבר שהקנה לסגסוגת חוזק רב ושטח פנים חלק יותר. סירים דומים נמצאו גם ברחבי האי הבריטי, לשם הגיעו מהולנד. חוקרים סבורים כי ייתכן שהסיר הגיע לדרום אפריקה עם המתיישבים הבריטים ואומץ על ידי האפריקנרים. 

התבשיל אותו נהוג להכין בסיר זה - מעין נזיד בשרי או צמחוני, נקרא במקור "פויקהקוס", אך בישראל נהוג לכנות גם אותו פשוט "פויקה", כשם הסיר בו הוא מתבשל. בראשית העשור הראשון של המאה ה-21 זכה הפויקה לפופולריות רבה בקרב חיילים ומטיילים.
## תחזוקת הפויקה
שימוש בסיר ברזל יצוק דורש תחזוקה שוטפת. היותו עשוי פלדה מקנה לו סגולות בישול. אך כיוון שנוטה להחליד, כדי לשמור על תקינותו יש להקפיד לשטוף אותו בסבון, לייבשו ולהימנע מלשרוט את דפנות הסיר בעת הניקוי. שימון הסיר לאחר הניקוי עוזר גם הוא למניעת חלודה.

## גודלי הפויקה
הפויקה מיוצר במגוון גדלים הממוספרים בסדר עולה לפי נפח:

## ראו גם
* יורה (כלי)
* דינג (כלי)

## לקריאה נוספת
* גלעד מאירי ואורי שעשוע, **פויקה**, הוצאת בישולי הדרך, הרצליה, 2011.
* גלעד מאירי, "בישולי הדרך", הוצאת בישולי הדרך, הרצליה 2009.

## קישורים חיצוניים

קטגוריה:כלי בישול
קטגוריה:מטבח דרום-אפריקאי
קטגוריה:ציוד מחנאות
רכס אמיר

**רכס אמיר** הוא קמר, רכס הרים המהווה את חלקו הדרומי של הכרמל בצפון-מערב השומרון.

שטח הרכס כ-200 קמ"ר וצורתו מעין טרפז עם בסיס רחב במזרח ובסיס צר במערב. גבולותיו הם נחל עירון בצפון, עמק יזרעאל במזרח, עמק דותן ונחל חדרה בדרום ומישור החוף במערב. פסגתו של הרכס בהר אלכסנדר, שגובהו 527 מטרים מעל פני הים. 

הרכס מנוקז למזרח אל נחל קישון, ולדרום, מערב וצפון אל נחל חדרה באמצעות מספר נחלים. העיקריים שבהם הם נחל עוז, נחל רימונים, נחל תענך וואדי אל-ג'אמוס הנשפכים לנחל קישון, ונחל נרבתה הנשפך לנחל חדרה. 

לאורך הרכס עוברים הקו הירוק וגדר ההפרדה. חלק מהרכס נמצא בשליטה אזרחית וביטחונית של הרשות הפלסטינית (A ו-B).
 
## יישובים

על רכס אמיר נמצאים יישובים רבים, המשתייכים בחלקם לישראל ובחלקם לרשות הפלסטינית. היישובים הגדולים ביותר ברכס הם אום אל-פחם, חריש וערערה (ישראל), יעבד ואל-יאמון (הרשות הפלסטינית).

## שמורת הר אמיר
ליד עין אל-סהלה נמצאת שמורת הר אמיר אשר ידועה בעצי האלון המצוי, שרידים ליער קדום אשר היה באזור נחל עירון,  
יער שנעלם ברובו בגלל שתי סיבות מרכזיות:
*כריתת עצים להרחבת האדמות החקלאיות בעקבות גידול האוכלוסייה באזור נחל עירון במאה ה-20.
*כריתת עצים לייצור פחם, שהיה תעשייה דומיננטית באזור עד אמצע שנות ה-60 של המאה ה-20.

אמיר, הר
אמיר
אמיר
אמיר, הר
אמיר
דייוויד צוקר

**דייוויד צוקר** (באנגלית: **David Zucker**; נולד ב-16 באוקטובר 1947 במילווקי, ויסקונסין שבארצות הברית) הוא במאי סרטים יהודי-אמריקאי.

צוקר ידוע בשיתוף הפעולה ארוך השנים שלו עם אחיו ג'רי וג'ים אברהמס. השלושה החלו בעבודה משותפת במופע קומי, ובהמשך יצרו יחדיו סרטים בהם "סרט מטוגן", "טיסה נעימה", וסודי ביותר!".

בין הסרטים שביים צוקר לבדו נמנים "האקדח מת מצחוק: מתוך תיקי מחלק משטרה!", "האקדח מת מצחוק ½2: מהפח אל הפחד", "מת לצעוק 3", "מת לצעוק 4".

הז'אנר שעמו הוא מזוהה יותר מכל הוא פרודיה.

בין השחקנים שכיכבו בכמה מסרטיו נמנים לזלי נילסן, צ'ארלי שין ואנה פריס.

בשנת 2019 שימש צוקר כיועץ אמנותי בסרט "המוסד" של הבמאי אלון גור אריה בו ואף הגיע לישראל להשתתף בחזרות ובצילומים.

דייוויד צוקר נשוי לדניאלה צוקר ולהם שני ילדים.

## פילמוגרפיה

## ראו גם
* ג'ים אברהמס
* ג'רי צוקר

## קישורים חיצוניים

* 
* עידו רוזן, מלך הפרודיות: הבמאי של "טיסה נעימה" במסר חשוב לסאטיריקן המתחיל, באתר רשת, 11 בספטמבר 2017
* 
* 
* יאיר רוה, ריאיון עם דייוויד צוקר ב"רדיו הקצה", 19 בספטמבר 2017
* חנה בראון, ON THE SET WITH DAVID ZUCKER IN THE HOLY CITY - ראיון על סט צילומי "המוסד", באתר הג'רוזלם פוסט, 6 בפברואר 2018

קטגוריה:במאי קולנוע יהודים אמריקאים
קטגוריה:בוגרי אוניברסיטת ויסקונסין–מדיסון
קטגוריה:אמריקאים שנולדו ב-1947
שנת כספים

בכלכלה ובחשבונאות, **שנת כספים** (או **שנה פיסקלית**), ובהקשר לדיני מיסים גם **שנת מס**, היא פרק זמן של שנה, שלפיו מנהל ארגון את תקציבו. בסופה של שנת הכספים מציג הארגון דוחותיו הכספיים, שלפיהם ניתן לבחון את ביצועיו הכספיים בשנה זו.

פעמים רבות שנת הכספים זהה לשנה הקלנדרית, כלומר נמשכת מינואר עד דצמבר, אך אין זה בהכרח המצב. בבתי ספר, שנת הכספים מקבילה לשנת הלימודים.

תוצאות ביניים של הדוחות הכספיים מוצגים לפי **[[רבעון (שנת כספים)|רבעון]]** - חלוקה של שנת הכספים לארבעה רבעים. חברות שמניותיהן נסחרות בבורסה לניירות ערך נבחנות על ידי המשקיעים על-פי הדוחות הרבעוניים והשנתיים שלהן, ולכן נאמר לעיתים על מנהליהן שהם "חיים מרבעון לרבעון".

בישראל שנת המס הייתה, עד חודש מרץ 1986, השנה המתחילה ב-1 באפריל ומסתיימת ב-31 במרץ שאחריו; החל מחודש ינואר 1987 שנת המס היא השנה המתחילה ב-1 בינואר ומסתיימת ב-31 בדצמבר (כלומר שנת המס זהה לשנה הקלנדרית). שנת המס 1986, שהיא שנת המעבר בין שתי הגדרות אלה, נמשכה תשעה חודשים בלבד (מחודש אפריל ועד חודש דצמבר).  לפקודת מס הכנסה מתיר לארגונים מסוימים לשלם מס לפי הכנסתם ב-12 חודשים רצופים שאינם מתחילים ב-1 בינואר. 

חוק חופשה שנתית, שחלק מהוראותיו מתייחסות ל"שנת עבודה", עבר שינוי דומה בשנת 2006, שממנה ואילך מתחילה שנת עבודה ב-1 בינואר, בעוד שעד אליה התחילה שנת עבודה ב-1 באפריל.

## תחילת שנת הכספים במדינות שונות

## הערות שוליים
  

קטגוריה:נושאים בכלכלה
קטגוריה:כלכלה
קטגוריה:חשבונאות
קטגוריה:שוק ההון
כלכלית
משחק בצורה רחבה

בתורת המשחקים, **משחק בצורה רחבה** הוא תיאור בצורה פורמלית של משחקים ומצבים בחיי היומיום, המאפשר להציג צדדים שונים של המשחק כמו הבחירות האפשריות של השחקנים, סדר המהלכים של המשחק, המידע הידוע לשחקנים והתשלומים עבור התוצאות האפשריות של המשחק.

## מרכיבים בתיאור המשחק
תיאור של משחק כולל את המרכיבים הבאים:
# שחקנים המשתתפים במשחק.
# המהלכים האפשריים לכל שחקן.
# כללים לסדר הפעולות של כל שחקן.
# כלל שקובע מתי המשחק יסתיים.
# כלל התוצאות האפשריות בסיום המשחק.

## תיאור באמצעות עץ משחק
תיאור טבעי של משחק הוא תיאור גרפי, ליתר דיוק תיאור המשחק הוא עץ עם שורש (עץ הוא גרף קשיר שאין בו מסילה מעגלית), כאשר כל קודקוד שאינו עלה הוא קודקוד החלטה של אחד השחקנים או קודקוד גורל.

בעץ המשחק השורש מתאר את המצב ההתחלתי וכל קודקוד הוא מצב במשחק. הבנים של כל קודקוד V הם קודקודים שאליהן מגיעים מ-V על ידי מהלך אחד בלבד. לפי הגדרה זו ניתן להסיק כי מספר הבנים של קודקוד V שווה למספר המהלכים האפשריים מאותו הקודקוד.

בנוסף לעץ המשחק עצמו לתיאור המשחק נחוצים המרכיבים הבאים:
# בכל קודקוד שאינו עלה, נדרש ציון השחקן שפועל.
# בכל עלה נדרש תיאור של תוצאת המשחק.

## דוגמה לעץ משחק
270px|ממוזער|משחק המוצג בצורה גרפית
במשחק המוצג בתמונה יש שני שחקנים 1 ו-2. שחקן 1 פותח, יש לו שני מהלכים אפשריים: а או b. אחריו משחק שחקן 2 לו גם יש שני מהלכים אפשריים. שחקן 2 יודע מה שחקן 1 שיחק, ולכן במקרה ששחקן 1 שיחק a שחקן 2 יכול לשחק c או d. ואם שחקן 1 שיחק b אז שחקן 2 משחק e או f. 

לאחר ששחקן 2 משחק מגיעים לאחד העלים לידו רשומה תוצאת המשחק, למשל אם שחקן 1 שיחק а ושחקן 2 שיחק d אז שחקן 1 מקבל 2 ושחקן 2 מקבל 3.

## תוצאות אפשריות למשחק
לכל משחק יכולות להיות מספר תוצאות אפשריות התלויות במהלכים שעשו השחקנים במשחק. התוצאות יכולות להיות כל דבר שהוא השלכה של מהלכי השחקנים, למשל:
# המשחק הסתיים בתיקו.
# שחקן 1 שילם 5 ש"ח לשחקן 2.
# שחקן 1 הלך לים עם שחקן 2 ושחקן 3 הלך לקולנוע לבד.
לצורך ניתוח המשחק צריך לדעת את עדיפויות השחקנים על קבוצת התוצאות. במשחקים עם תשלומים כספיים ההנחה הסבירה היא ששחקן יעדיף לקבל תשלום כמה שיותר גבוה או לחלופין לשלם כמה שפחות.

## הגדרה פורמלית למשחק בצורה רחבה
משחק בצורה רחבה הוא השמינייה
 \Gamma = \langle\mathcal{N}, \mathbf{V}, \mathbf{E}, \mathbf{v^0}, [ (\mathbf{V}_i)_{i \in \mathcal{N} \cup \{ 0 \}} ], (\mathbf{p}_x)_{i \in \mathcal{V}_0} , O , u \rangle

כאשר:
* N הוא קבוצת מקבלי ההחלטות - השחקנים.
*  \langle\mathbf{V}, \mathbf{E}, \mathbf{v^0} \rangle הוא עץ המשחק.
*  [ (\mathbf{V}_i)_{i \in \mathcal{N} \cup \{ 0 \}} ]  חלוקה של קודקודי הגרף שאינם עלים.
*  \mathbf{p}_x  התפלגות של הקשתות היוצאות מ-x כאשר x שייך ל  \mathbf{V}_0 
* O קבוצת כל התוצאות האפשריות.
* u פונקציה המתאימה לכל עלה תוצאה מ-O.

המשחק שמתואר כאן הוא משחק בעל ידיעה שלמה.

## ראו גם
*משחק בצורה תכסיסית
*מונחים בתורת המשחקים

קטגוריה:תורת המשחקים
קליפסו (ריקוד)

**קליפסו** (באנגלית: **Calypso**) הוא סגנון מוזיקלי וריקוד במקצב אופייני לתרבות האפרו-קריבית.

מקור הסגנון בטרינידד, והוא בימינו למעשה שילוב בין הסגנון של המוזיקה האפריקאית מתחילת המאה ה-20 ורגאיי מג'מייקה של שנות ה-50. ברקע להתפתחות המוזיקלית באיים הקריביים עומדים היחסים החברתיים באיים והיחס לתושבים ממוצא אפריקאי, שהובאו כעבדים ונאסר עליהם לדבר במהלך העבודה - על מנת להעביר מסרים התפתחה שפה מוזיקלית לא מילולית. סגנון זה השפיע על הזהות האפריקאית של תושבי טרינידד, שהמוזיקה שלהם הושפעה גם מן האדונים הקולוניאליים השונים של האי: צרפת, ספרד, ובריטניה. ההשפעה הצרפתית על הקליפסו היא הכנסתו לקרנבל, שהצרפתים הביאו לאי. תחרויות קליפסו הפכו פופולריות במהלך תקופת הקרנבל, בעיקר אחרי ביטול העבדות ב-1834. 

## ראו גם
* מוזיקת קליפסו

קטגוריה:מחול
יבגני סאדוביי

**יבגני ויקטורוביץ' סאדוביי** (ברוסית: **Евгений Викторович Садовый**; נולד ב-19 בינואר 1973) הוא שחיין עבר רוסי, אלוף אולימפי בעל 3 מדליות זהב ושיאן עולם במשחה ל-400 מטר חופשי ובמשחה שליחים 4x200 מטר חופשי.

## ביוגרפיה
סאדוביי נולד בוולשסקי. הוא החל לשחות בגיל שש. בשנת 1981, עברה משפחתו לוולגוגרד, ושנתיים לאחר מכן, החל להתאמן לקראת תחרויות בינלאומיות. 

באליפות אירופה בשחייה שנערכה באתונה שביוון בשנת 1991 זכה סאדוביי בשתי מדליות זהב, במשחה ל-400 מטר חופשי בתוצאה של 3:49.02 דקות ובמשחה שליחים 4x200 מטר חופשי בתוצאה של 7:15.96 דקות. במשחה ל-200 מטר חופשי הוא סיים במקום רביעי בתוצאה של 1:48.83 דקות, המנצח היה ארתור וודג'אט מפולין (1:48.10 דקות).

### אלוף אולימפי ושיאן עולם
באולימפיאדת ברצלונה (1992) זכה סאדוביי בשלוש מדליות זהב, במשחה ל-200 מטר חופשי בשיא אולימפי חדש של 1:46.70 דקות, במאית השנייה לאט משיא העולם של ג'ורג'ו למברטי מאיטליה, לפני אנדרס הולמרץ משוודיה (1:46.86 דקות) שזכה פעם נוספת במדליית כסף במקצוע זה, ואנטי קאסביו מפינלנד (1:47.63 דקות), במשחה ל-400 מטר חופשי ב**שיא עולם חדש** בתוצאה של 3:45.00 דקות, שיפור משמעותי לשיאו של קירן פרקינס מאוסטרליה ובמשחה שליחים 4X200 מטר חופשי ב**[[שיא עולם]] חדש** נוסף של 7:11.95 דקות, שיפור לשיאם של האמריקאים מהאולימפיאדה הקודמת (7:12.51 דקות) ולפני שוודיה (7:15.51 דקות) וארצות הברית (7:16.23 דקות). 

באליפות אירופה בשחייה שנערכה בשפילד שבאנגליה בשנת 1993, זכה סאדוביי ב-3 מדליות, שתי מדליות זהב במשחי השליחים ומדליית כסף אישית. מדליית כסף במשחה ל-200 מטר חופשי בתוצאה של 1:47.25 דקות, אחרי אנטי קאסביו (1:47.11 דקות). מדליות זהב במשחה שליחים 4x100 מטר חופשי בתוצאה של 3:18.80 דקות לפני שוודיה (3:19.33 דקות) וגרמניה (3:20.13 דקות) ובמשחה שליחים 4x200 מטר חופשי בתוצאה של 7:15.84 דקות, לפני גרמניה (7:18.53 דקות) וצרפת (7:19.86 דקות). 

סאדוביי פרש משחייה תחרותית בשנת 1996.

## תארים
*בשנת 1992 זכה סאדוביי בתואר שחיין השנה בעולם
*בשנת 1999 זכה סאדוביי להכלל בהיכל התהילה הבינלאומי של השחייה

## שיאים אישיים
### בריכה אולימפית
*200 מטר חופשי: 1:46.70 דקות
*400 מטר חופשי: 3:45.00 דקות, **שיא עולם**

## ראו גם

* התפתחות שיא העולם במשחה ל-400 מטר חופשי

## קישורים חיצוניים

## הערות שוליים

קטגוריה:שחיינים רוסים
קטגוריה:אלופים אולימפיים: שחיינים
קטגוריה:שחייני חופשי
קטגוריה:שחיינים סובייטים
קטגוריה:שחיינים באולימפיאדת ברצלונה (1992)
קטגוריה:שיאני עולם רוסים: שחייה
קטגוריה:רוסים שנולדו ב-1973
גרינגו

שמאל|ממוזער|250px|אישה אמריקאית קוראת עיתון לדוברי אנגלית במקסיקו בשם "גרינגו גאזט"
**גרינגו** (בספרדית ובפורטוגזית ברזילאית: **Gringo**) הוא כינוי לזר שאינו דובר את השפה, ובפרט אם הוא דובר אנגלית.
המילה שימושית במיוחד באמריקה הלטינית. המילה נתפסת לעיתים קרובות ככינוי גנאי בעיני דוברי אנגלית, אך לעיתים קרובות אין כוונה כזו בעיני דוברי ספרדית ופורטוגזית, שכן המילה משמשת כינוי וכשם כולל לאדם שאינו נולד (או שאינו מתגורר בדרך קבע) בברזיל בפרט, או במדינה דוברת הספרדית המסוימת בה הוא נמצא.

## מקור המילה
המילה היא ככל הנראה שיבוש של המילה הספרדית Griego, שמשמעה 'יווני' או 'השפה היוונית'. "לדבר יוונית" הוא ביטוי שמקובל במספר שפות אירופאיות על מנת לתאר מלל לא מובן, ומשמעותו זהה לביטוי "זה סינית בשבילי" בעברית. באנגלית הביטוי "it's all Greek to me" שימש עוד ב-1599 את ויליאם שייקספיר במחזהו, יוליוס קיסר.

## אזכורים מוקדמים
הגדרה מילונית למילה ניתן למצוא כבר ב-1793. מילון ספרדי שפורסם באותה שנה מגדיר 'גרינגו' כאדם זר המתקשה לדבר ספרדית בצורה טבעית. ומסביר שהמילה היא עיוות של המילה יוונית בספרדית.

במילון הרשמי של האקדמיה המלכותית ללשון הספרדית שפורסם ב-1869, מובא הפירוש: "משמש בביטוי 'לדבר גרינגו' השקול לביטוי 'לדבר יוונית' שמשמעו להשתמש בשפה לא מובנת".

## מלחמת ארצות הברית–מקסיקו
העימות הצבאי בין שתי המדינות במאה ה-19 הוליד מספר סברות למקור המושג, על אף שאלו נדחו מאחר שנמצאו עדויות מוקדמות יותר לשימוש בו. עם זאת, שמועות עיקשות טענו כי המדובר בשיבוש שנולד עקב שמות קוד לגדודים האמריקאים (כי אחד מהם נודע בתור "ירוק") או בעקבות שיר שהחיילים האמריקאים נהגו לשיר בשם "הלילך גדל ירוק". כביכול בעקבות זאת נפוצה קריאה בקרב המקסיקנים אל עבר האמריקאים "ירוקים לכו!" (Green Go!).

## קישורים חיצוניים

קטגוריה:כינויי גנאי
קטגוריה:מילים וביטויים בספרדית
קטגוריה:סלנג
קטגוריה:מילים וביטויים בפורטוגזית
טרבל (ספורט)

בספורט, **טרבל** (מאנגלית - Treble בתרגום חופשי - **שלישייה**) הוא הישג של קבוצת כדורגל או כדורסל אשר זוכה במהלך עונה אחת בשלושה תארים שונים. התארים הנחשבים בספירת הטרבל הם אליפות הליגה הבכירה במדינה, תחרויות גביע מקומיות וטורנירים יבשתיים. תחרויות של משחקים בודדים כגון הסופר קאפ אינן נחשבות בדרך כלל לחלק מטרבל. קיימת יותר מדרך אחת לזכייה בטרבל, אך היוקרתית ביותר היא זכייה בליגה הבכירה והגביע העיקרי במדינה (דאבל) ובתואר האזורי הבכיר.

## בכדורגל
בטרבל היוקרתי שכולל זכייה בליגה הבכירה והגביע העיקרי במדינה ובתואר היבשתי הבכיר ביותר, הצליחו לזכות 15 קבוצות שונות ועוד 3 זכו בטרבל משני. הראשונה שעשתה זאת היא סלטיק בעונת , כאשר זכתה באליפות ליגת העל הסקוטית, ב ובגביע אירופה לאלופות. מאז הצליחו 8 קבוצות מאירופה, שתי קבוצות מאמריקה הצפונית, קבוצה אחת מאסיה ושש קבוצות מאפריקה לשחזר זאת.

פורטו היא הקבוצה הראשונה שהצליחה לזכות פעמיים בטרבל, כאשר בפעם הראשונה זכתה בסופר ליגה, ב ובגביע אופ"א בעונת , ובפעם השנייה זכתה בסופר ליגה, בגביע הפורטוגזי וב בעונת 

ברצלונה היא הקבוצה הראשונה שזכתה פעמיים בטרבל הבכיר ביבשת, כשזכתה ב- וב- בלה ליגה, בגביע המלך הספרדי ובליגת האלופות, ואחריה באיירן מינכן, שזכתה ב- וב- בבונדסליגה, הגביע הגרמני ובליגת האלופות.

### טרבל מקומי
טרבל מקומי כולל זכייה באליפות הליגה הבכירה ובשני הגביעים הבכירים במדינה (בדרך כלל גביע המדינה וגביע הליגה). בטרבל זה זכו 52 קבוצות שונות, כשגלאזגו ריינג'רס עשתה זאת 7 פעמים. דוגמה לקבוצה שזכתה בטרבל שכזה היא באיירן מינכן, שבעונת  זכתה באליפות הבונדסליגה, ב ובגביע הליגה הגרמנית. בעונת , לראשונה בהיסטוריה של הכדורגל בישראל, זכתה קבוצת מכבי תל אביב בטרבל, לאחר שזכתה באליפות, בגביע המדינה ובגביע הטוטו.

במדינות רבות אין שתי תחרויות גביע שונות ולכן אין באפשרות הקבוצות במדינות הללו לזכות בטרבל מקומי.

### טרבל לנבחרות
נבחרת אשר זכתה בגביע העולם, אליפות היבשת בה היא משתתפת ובגביע הקונפדרציות ברצף, זכתה אף היא בטרבל. בטרבל זה זכו שתי נבחרות בלבד.
* זכתה במונדיאל 1998, יורו 2000 וגביע הקונפדרציות 2001.
* זכתה במונדיאל 2002, קופה אמריקה 2004 וגביע הקונפדרציות 2005.

## בכדורסל

בטרבל, הנקרא גם **כתר משולש**, הכולל זכייה בליגה הבכירה והגביע העיקרי במדינה ובתואר האירופאי הבכיר (כיום היורוליג), הצליחו לזכות 12 קבוצות שונות ב-20 מקרים. הקבוצה המובילה את טבלת הזכיות בטרבל היא מכבי תל אביב, אשר זכתה בו 6 פעמים.

* שארונאס יאסיקביצ'יוס הוא השחקן היחידי שזכה בטרבל 4 פעמים. הוא זכה עם ברצלונה ב-2003, מכבי תל אביב ב-2004 ו-2005 ועם פנאתינייקוס ב-2009.

## ראו גם
* דאבל

## הערות שוליים

קטגוריה:מונחים בספורט
קטגוריה:מושגים בכדורגל
Sixpence None the Richer

**Sixpence None the Richer** (סיקספנס נון דה ריצ'ר) היא להקת רוק נוצרי מניו בראונפלס, טקסס, הפועלת מנאשוויל, טנסי. שמה של הלהקה, שמשמעו "לא התעשר ולו בשש פרוטות", מבוסס על קטע מספרו של ק.ס. לואיס, "נצרות כפשוטה". הלהקה נוסדה על ידי מאט סלוקום ולי נאש, הזמרת, בתחילה שנות ה-90.

ב-1997 הוציאה הלהקה אלבום הנושא על שמה, אשר קיבל תשומת לב בציבור הרחב. ב-1999, השיר "Kiss Me" הופץ כסינגל, ובזכותו התפרסמה הלהקה ברחבי ארצות הברית. השיר גם זכה להצלחה במדינות רבות, וכיכב בפסקול של מספר סרטים, (המוכר מביניהם, "יש לה את זה") ובתוכניות טלוויזיה (למשל, "דוסון קריק").

בשנת 2000 ביצעה הלהקה גרסת כיסוי לשיר "There She Goes" של הלהקה The La's, והוציאה אותו כסינגל, והוא הפך במהרה ללהיט השני שלהם.

הלהקה עמדה להוציא אלבום נוסף, כאשר חברת התקליטים שלה החלה להתפרק, ובכך נדחתה ההשקה. בהמשך רכשה אותה חברת התקליטים "Word Records", והאלבום "Divine Discontent" הופץ ב-2002. בין השירים באלבום זה נכלל השיר "Don't Dream It's Over", שגם הוא זכה להצלחה מסוימת, ונחשב ללהיט השלישי של הלהקה.

ב-26 בפברואר 2004 הכריז מאט סלוקום במכתב למגזין CCM על פירוקה של סיקספנס נון דה ריצ'ר. חודשים מספר לאחר מכן, הוא הכריז על הצטרפותו ללהקה חדשה, ה-"Astronaut Pushers". לי נאש החלה בעבודה עם המפיק פייר מרשנד.

בשנת 2007 הכריזה הלהקה כי היא מתאחדת ומתחילה לעבוד על אלבום חדש. באותה שנה הוציאה את האלבום "The Dawn of Grace". ב-2012 הוציאה הלהקה את האלבום "Lost in Transition".

ב- 12 בנובמבר 2016 הופיעה הלהקה בפסטיבל Love Love Rock בטאיפיי, טייוואן, עם מספר להיטים, ביניהם "Don't Dream It's Over", "Kiss Me" ו- "There She Goes".

## דיסקוגרפיה
* The Fatherless & the Widow (1994)
* This Beautiful Mess (1995)
* Sixpence None the Richer (1997)
* Divine Discontent (2002)
* Lost in Transition  (2012)

## קישורים חיצוניים

* 

* סיקספנס נון דה ריצ'ר, במוסיכיפדיה של רדיו מוסיכיף 69FM.

קטגוריה:להקות רוק אמריקאיות
קטגוריה:נאשוויל: להקות
קטגוריה:להקות שהוקמו בשנת 1992
הפלפאף

ממוזער|סמל בית הפלפאף
**בית הפלפאף** הוא בית בבית הספר הוגוורטס, בסדרת ספרי הארי פוטר שכתבה ג'יי קיי רולינג. בית זה נוסד על ידי הלגה הפלפאף, אשר נחשבה לטובת לב והייתה מוכנה לקבל לביתה תלמידים ללא דרישות מוקדמות. התכונות הרצויות בבית זה הן הגינות, סבלנות, נאמנות וחריצות. מקור השם הוא במילים האנגליות huff and puff, המרמזות על מאמץ וחריצות. סמל הבית הוא גירית דבש שחורה על רקע צהוב, וחדר המועדון שלו שוכן ליד המטבחים .
בדומה לרייבנקלו,  בית הפלפאף אינו תופס נפח רב בעלילת הספרים, עם זאת, סדריק דיגורי העלה את קרנו של הבית בשל תפקידו בנבחרת הקווידיץ' ובשל השתתפותו בטורניר הקוסמים המשולש בספר הרביעי. בנוסף ידוע שחלק מתלמידי הבית הצטרפו לארגון צבא דמבלדור, ואף השתתפו באופן פעיל בקרב על הוגוורטס. דמויות מפורסמות מהפלפאף: סדריק דיגורי. 

## דברי מצנפת המיון
**מצנפת המיון:**

"אך אם בגולגולתו אמצא

טוב לב ואורך רוח,
 
אודיע כי להפלפאף

הוא מועמד בטוח!"

באנגלית:

"You might belong in Hufflepuff, Where they are just and loyal, Those patient Hufflepuffs are true and unafraid of toil."

## הלגה הפלפאף
[שמאל|ממוזער|200px|הלגה הפלפאף כפי שנראתה על קלף במשחק "[הארי פוטר - משחקים#הארי פוטר וחדר הסודות|הארי פוטר וחדר הסודות"]]
הפלפאף היא אחת מארבעת מייסדי הוגוורטס, והיא ידועה כטובת לב וחרוצה. על פי רולינג, אך לא מצוין בקאנון, היא זו שיזמה את העסקתם של גמדוני הבית במטבחי הוגוורטס ואף הייתה הראשונה שהביאה אותם מאירלנד לאנגליה. הפלפאף הותירה אחריה ספל קסום, אשר עבר מדור לדור במשפחתה. הספל נגנב על ידי וולדמורט, שהפך אותו לאחד מההורוקרוקסים שלו.

## תלמידי הפלפאף
[שמאל|ממוזער|140px|סדריק דיגורי ([רוברט פטינסון)]]
***סדריק דיגורי** מבוגר מהארי בשלוש שנים. הוא משחק קווידיץ' בעמדת המחפש, והוא גם הקפטן של נבחרת בית הפלפאף. בספר השלישי מתואר כיצד הוא מפגין הגינות רבה בכך שביקש משחק חוזר בעקבות התעלפותו של הארי כתגובה לסוהרסנים. סדריק מתואר כנער יפה תואר המצטיין בלימודים, מכהן כמדריך בהפלפאף, וזוכה להערצת התלמידות בהוגוורטס. בספר הרביעי הוא מנהל מערכת יחסים קרובה עם צ'ו צ'אנג (ובכך גורם להארי לקנא בו) ומשתתף בטורניר הקוסמים המשולש (ומנצח בו ביחד עם הארי), אך בסיום הטורניר הוא נרצח על ידי פיטר פטיגרו בהוראת וולדמורט.
***ארני מקמילן** לומד באותה שכבה עם הארי. בספר השני הוא טוען שהארי אחראי לתקיפות התלמידים המתרחשות בטירת הוגוורטס, אך לאחר שגם הרמיוני גריינג'ר מותקפת הוא חוזר בו ומאמין להארי. חברו הטוב ביותר הוא ג'סטין פינץ' פלצ'לי, והשניים מצטרפים לצבא דמבלדור בספר החמישי. התנהגותו של ארני מתוארת כפומפוזית, אך הוא נאמן מאוד לחבריו ולדמבלדור.
***זכריה סמית**' מתואר כתלמיד מעצבן ויהיר שמצטרף לצבא דמבלדור בספר החמישי. סמית' מחליף את לי ג'ורדן במשחק הקווידיץ' הראשון בספר השישי, ונותן פרשנות מוטה נגד שחקני גריפינדור. הוא משחק בקבוצת הקווידיץ' של הפלפאף בתפקיד רודף.
***ג'סטין פינץ' פלצ'לי** לומד באותה שכבה עם הארי, והוא בן לזוג מוגלגים. בעקבות תקרית בספר השני שבה הארי מפגין את יכולתו לדבר בלחשננית (שפת הנחשים) הוא חושש שהארי מעוניין לתקוף אותו, ולבסוף אכן מותקף על ידי ג'יני ויזלי שנשלטת על ידי וולדמורט. חברו הטוב ביותר הוא ארני מקמילן.
***חנה אבוט**  לומדת באותה שכבה  עם הארי.

## קישורים חיצוניים

קטגוריה:הארי פוטר
132

## אירועים

ללא תאריך מדויק: 
* תחילת מרד בר כוכבא. 
* השלמת בנייתו של מקדש זאוס האולימפי שבאתונה
* תחילת בנייתו של קבר הדריאנוס ברומא, הידוע כיום כטירת סנטאנג'לו
* הסייסמוגרף מומצא על ידי הסיני ז'אנג הנג

## נולדו

ללא תאריך מדויק: 
* הואן, קיסר סין משושלת האן (מת ב-168)

## נפטרו

ללא תאריך מדויק: 
* פארסמן השני, מלך איבריה הקווקזית (נולד ב-116)

## לוח שנה

## קישורים חיצוניים
מולדובה (חבל ארץ)

שמאל|ממוזער|250px|החבלים ההיסטוריים של רומניה
**מולדובה** (ברומנית: **Moldova**) הוא חבל ארץ בצפון-מזרח רומניה. מאז הכרזת העצמאות של רפובליקת מולדובה מכונה החבל גם בשם "מערב מולדובה" (Moldova occidentală או Moldova de vest).
## גאוגרפיה
החבל, המשתרע על פני 35,806 קילומטרים רבועים, שוכן באזור שהיה בעבר שייך לנסיכות מולדובה. במהלך ההיסטוריה של האזור ספחה האימפריה הרוסית חלק משטחי הנסיכות. שארית הנסיכות התאחדה עם נסיכות ולאכיה ויצרו בכך את המדינה הקרויה רומניה. חלק מהאזורים שסופחו לאימפריה הרוסית מהווים כעת מדינה עצמאית הנושאת את השם רפובליקת מולדובה ובחלקם הקטן משתייכים לאוקראינה.

חבל מולדובה שברומניה גובל בצפון עם אוקראינה, בצפון מערב עם חבל בוקובינה המחולק בין אוקראינה לרומניה, במערב עם טרנסילבניה, בדרום עם מונטניה, בדרום מזרח עם דוברוג'ה ובמזרח עם רפובליקת מולדובה.

חבל מולדובה שברומניה כולל בימינו את המחוזות הבאים (מצפון לדרום):
* מחוז בוטושאן - לא כולל את היישובים סינאוץ, רוגוז'שט וקנדשט, שהם חלק מחבל בוקובינה.
* מחוז סוצ'אבה - רק החלק הדרומי והמזרחי, כולל העיר פלטיצ'ן.
* מחוז יאשי
* מחוז ניאמץ - לא כולל את היישובים ביקאזו ארדלאן, ביקאז-קיי ודמוק, שהם חלק מחבל טרנסילבניה.
* מחוז וסלוי
* מחוז בקאו - לא כולל את היישובים גימש-פגט ופויאנה סראטה, שהם חלק מחבל טרנסילבניה.
* מחוז גאלאץ
* מחוז ורנצ'אה - לא כולל את היישובים שמדרום לנחל מילקוב, השייכים לחבל מונטניה.

אוכלוסיית החבל, לפי נתוני שנת 2011, כוללת 4,284,062 תושבים.

## קישורים חיצוניים

* 

קטגוריה:רומניה: חבלי ארץ
קטגוריה:נסיכות מולדובה
הארדקור היפ הופ

**הארדקור היפ הופ** (אנגלית: **Hardcore hip hop**) הוא תת-סגנון מוזיקלי המשתייך לסגנון ההיפ הופ אשר התפתח במהלך שנות ה-80 בסצנת ההיפ הופ של החוף המזרחי. כיוון שהחלוצים של סגנון זה היו אמנים כגון Run-DMC, Schooly-D, Boogie Down Productions וההרכב פאבליק אנמי (Public Enemy), הז'אנר מאופיין כראפ קשוח העוסק בסקס, בסמים ובאלימות.

## רקע
בשנת 1986, החל סקולי די (Schoolly D), מאפיונר מפילדלפיה, להשתמש בשיריו בקללות ומילים גסות, דבר שלא היה נפוץ בשירי ראפ.
בתחילת 1987 להקת Boogie Down Productions ובראשה הראפר KRS-One המציאו ז'אנר חדש של ראפ מחתרתי ופוליטי עם האלבום (Criminal Minded) הנקרא "Hardcore Rap". מאוחר יותר אותה שנה להקת פאבליק אנמי (Public Enemy), להקת ראפ מניו יורק, אימצה את הסגנון הזה והפכה אותו לפופולרי מאוד עם אלבומה "Yo! Bum Rush the Show". לדעת מעריציה הלהקה גרמה לשינוי מהותי בסגנון הראפ.
עם זאת, ההארדקור ראפ נחלש כאשר אייס קיוב (Ice Cube) מלוס אנג'לס יצר תת-סגנון להארדקור ראפ הנקרא גנגסטה ראפ, שהוא ייחודי עבור החוף המערבי בארצות הברית ונחשב ליותר בוטה מהארדקור ראפ. ניתן להתייחס לחלוקה בין סגנונות הראפ לפי אזורים גאוגרפים בארצות הברית: החוף המזרחי הראפ הוא בסגנון הארדקור ראפ, ובחוף המערבי הסגנון הוא גנגסטה ראפ. להקת הגנגסטא ראפ N.W.A, זכתה להצלחה גדולה והפכה להיות במרכז הבמה של הראפ.

אף על פי שפאבליק אנמי המשיכו בקריירה שלהם גם אחרי אלבומם המצליח ב-1988, הם כבר לא זכו להצלחה גדולה ואת מקומם תפסה להקת N.W.A. ראפרים רבים המשיכו ליצור הארדקור ראפ, אך N.W.A היו במרכז הבמה.
כאשר אייס קיוב (חבר להקת N.W.A) פרש, להקת ה-N.W.A איבדה קצת מהפופולריות שלה ולהקת הארדקור ראפ מניו יורק בשם EPMD הצליחה לנצל דעיכת N.W.A ורכשה לעצמה שם. האלבום הראשון של אייס קיוב הוקלט בניו יורק בשיתוף פאבליק אנמי וכתוצאה מההשפעות הפוליטיות שלהם על האלבום, האלבום נחשב להארדקור ראפ.

רק אחרי תקופת הזהב (1986-1993), ב-1994, אחרי שורה של אלבומי הנחשבים הצלחות של הגנגסטה ראפ מצד ד"ר דרה, אייס קיוב וסנופ דוג, נאז (Nas), הראפר הצעיר מקווינס, ניו יורק, הוציא את אלבומו "Illmatic" שהיה ה"אלבום הרשמי" שהחזיר את תשומת הלב להארדקור ראפ.
עם תום תקופת הזהב נחלש ז'אנר הגנגסטא ראפ וזאת ניצל הראפר הנוטוריוס בי. איי. ג'י. (The Notorious B.I.G) מברוקלין, ניו יורק, עם האלבום "Ready To Die" ב-1994 שנחשב לאחד מאלבומי הראפ הטובים ביותר של כל הזמנים.
הנוטוריוס בי. איי. ג'י. נהפך לדמות המדוברת ביותר בראפ באותה שנה, והחלו בעיות בינו לבין הגנגסטא ראפר טופאק שאקור. ייתכן שזו הסיבה למלחמת החופים בין החוף המערבי (גנגסטא ראפ) לבין החוף המזרחי (הארדקור ראפ).

כאשר ב-1996 נסתיימה תקופת הגנגסטה ראפ בשל מותם של שני גנגסטא ראפרים מהחוף המערבי (Eazy-E וטופאק), ד"ר דרה סיים את עידן הגנגסטא ראפ באלבום מחווה לשני חבריו. כל אותם ראפרים מהחוף המערבי שעד עתה ניגנו גנגסטא ראפ משייכים את עצמם כעת לגנגסטא ראפרים בצורה לא רשמית. כל ראפר מהחוף המערבי שהתחיל את הקריירה שלו לאחר תקופת הגנגסטא ראפ (1996) נחשב להארדקור ראפר (בין ההארדקור ראפרים ה"טהורים" מהחוף המערבי נמנים: מאסטר פי, אקזיביט ודה גיים).

לאחר 1996 עשרות ראפרים מסוג הארדקור ראפ התחילו להופיע כמו DMX ואמינם, ויותר מאוחר ד"ר דרה שהפך באותה תקופה למפיק ראפ שהפיק בשנות האלפיים לראפר ההארדקור 50 סנט.

כיום ההארדקור ראפ נהפך למיינסטרים ולסגנון הראפ הנפוץ ביותר, ויש אלפי הארדקור ראפרים ברחבי ארצות הברית ובעולם.

קטגוריה:היפ הופ
מולדובה (פירושונים)

[ממוזער|שטחי [נסיכות מולדובה ההיסטורית במדינות בנות ימינו: הנסיכות מוצגת בצבעים אדום, ורוד וכתום.כיום: השטח באדום מהווה את רפובליקת מולדובה, השטח בוורוד הוא חלק מרומניה והשטחים בכתום משתייכים לאוקראינה.בנוסף ניתן להבחין בחבל בוקובינה ("מולדובה האוסטרית") שדרומו ברומניה וצפונו באוקראינה.]]
רפובליקת **[[מולדובה]]** היא מדינה במזרח אירופה, בין אוקראינה (ממזרח ומצפון) לרומניה (ממערב). מרבית שטחה היה שייך בעבר ל**[[נסיכות מולדובה]]**, נסיכות  ששטחה הכולל היה גדול כמעט פי שלושה. כיום כמעט מחצית משטח היסטורי זה מצוי ברומניה, כמעט שליש ממנו ברפובליקת מולדובה, וקצת יותר מחמישית ממנו באוקראינה. מקור השם הוא נהר מולדובה, שעובר בשטח רומניה של ימינו.

## הערות שוליים
אולד-סקול היפ הופ

[ממוזער|[גראנדמאסטר פלאש, מחלוצי ההיפ הופ]]
ממוזער|די.ג'יי קול הרק, מחלוצי ההיפ הופ
**אולד-סקול היפ הופ** (באנגלית: **Old-school hip hop**) היה השלב הראשון מתוך שלושת שלבי ההתפתחות מוזיקת היפ הופ משנות השבעים ועד שנת 1986. המושג "אולד סקול ראפ" מתאר הן את שם התקופה והן את סגנון הראפ שהיה מקובל בתקופה זו (כולל פופ ראפ). נהוג לסיים את התקופה עם הופעתם של סגנונות ההארדקור היפ הופ והגנגסטה ראפ בסוף שנות השמונים.

זמר סקא ורגאיי בשם דיג'יי קול הרק , היגר בתחילת שנות השבעים מג'מייקה לניו יורק שבארצות הברית. ב-1977 הממציא הרק את ה"בריק-ביטינג". במקביל אליו פיתח הדיג'יי גראנדמאסטר פלאש את טכניקות הדיג'יי והסקראצ'ינג. הם טבעו את מונח ה"היפ הופ", ונהוג למנות את תחילת התקופה מרגע זה.

בשלב זה, ההיפ הופ לא היה מוכר לציבור הרחב. ב-1979 הוציאה להקת שוגר היל גאנג סינגל בשם "Rapper's Delight" שהצליח בפעם הראשונה לפרסם את הז'אנר שעד אז היה מוכר רק למעטים. הסינגל נחשב לאחד משירי ההיפ הופ המצליחים ביותר בכל הזמנים עם מכירות שעמדו על כ-2 מיליון עותקים. כמו כן הלהקה נחשבת ל"ממציאה" של המושג "ראפ" כשם נרדף להיפ הופ כפי שהוא בא לידי ביטוי בסינגל זה.

מרכזו של הראפ בתקופה זו היה בניו יורק והוא לא התפשט לערים אחרות בשלב זה. הראשון שהתאים את הראפ למוזיקת דיסקו היה דיג'יי הוליווד. ב-1979 הדיג'יי גראנדמאסטר פלאש מניו יורק שעבד יחד עם דיג'יי הוליווד המציא את הרמיקסים ואת טכניקות הסאונד המקובלים עד היום במסיבות. גרנדמאסטר נחשב לראפר המפורסם הראשון שהיה מקליט שירים על גבי קסטות והוא גם הרבה לשתף פעולה עם להקות והוא זכה לפופולריות רבה.

עם הזמן התפשט הראפ לכל אורך החוף המזרחי של ארצות הברית וב-1985 קנה לו אחיזה גם בחוף המערבי. הראפר הראשון של החוף המערבי הוא טו שורט (Too Short) שהתחיל לשיר שירי ראפ בעלי מסר עם אלבומו הראשון "Players". למרות הופעותיו של טו שורט הראפ של החוף המערבי היה עדיין בחיתוליו.

אל אל קול ג'יי (LL Cool J) היה הראפר הראשון שיצר סגנון חדש של ראפ הנקרא פופ ראפ (ראפ שמדבר על אהבה ובעל מסרים רומנטיים) ב-1985 עם אלבומו "Radio". להקת הראפ "Run-D.M.C" שהייתה לא ידועה עד שנת 1984 עת הוציאו את אלבומם הראשון "Run D.M.C". עם הוצאתו הפכו למודל לחיקוי של הראפ.

## קישורים חיצוניים
* עשרה אלבומי אולד-סקול מומלצים - מאת עומר לוגסי באתר השרת העיוור

קטגוריה:היפ הופ
צחוק של עכברוש (אופרה)

ממוזער|150px|עטיפת הרומן "צחוק של עכברוש"
**צחוק של עכברוש** היא אופרה קאמרית ישראלית שהלחינה אלה מילך-שריף ללִבְרִית המבוססת על הספר בעל אותו השם מאת נאוה סמל, ועוסקת בשואה ובזיכרונה.

באופרה עשר תמונות, והיא בנויה לשמונה זמרים, מקהלת נערות ותזמורת. משך הצגתה כשעה ושלושים וחמש דקות. האופרה הועלתה לראשונה בהפקת התיאטרון הקאמרי ב-9 באפריל 2005 בבימויו של עודד קוטלר. בהפקה המקורית משתתפים בבת מרום בתפקיד הסבתא (מצו סופרן), מאי ישראלי בתפקיד לימה אנרגלי (סופרן), אלכסיי קנוניקב בתפקיד הכומר (בריטון), עינת ארונשטיין בתפקיד הילדה בבור (סופרן), קלייר מגנאג'י בתפקיד הנכדה (סופרן), יונתן חיימוביץ', בתפקיד סטש (בריטון), יבגני נג'ינץ, בתפקיד האיכרה (מצו-סופרן) וגבריאל לובנהיים בתפקיד האיכר (בס-בריטון) ומקהלת מורן. התזמורת הקאמרית הישראלית בניצוחו של אורי לשמן מלווה את היצירה.

האופרה מגוללת את סיפורה של ילדה יהודייה קטנה בפולין במהלך תקופת השואה, אשר נמסרת בידי הוריה למשמורת אצל משפחת איכרים גויים. במעגל שני של סיפור מסגרת מספרת הילדה, שהיא עתה סבתא, בתל אביב של סוף המאה העשרים, את סיפורה לנכדתה, ובמעגל החיצוני ביותר של הסיפור עומדים בשלהי שנת 2099 החוקרים לימה אנרגלי ושותפה סטש, אשר חוקרים את מיתוס "ילדה ועכברוש" ששרד מימי השואה בספריית הזכרונות האנושית.

האופרה ייצגה את ישראל בתיאטרון העירוני של ורשה בשנת 2005, בפסטיבל אמנויות הבמה בעיר סיביו שברומניה, בתיאטרון הלאומי של בוקרשט בשנת 2008 ובקנדה בשנת 2009.

## קישורים חיצוניים
* צחוק של עכברוש, באתר הקאמרי
* אלי אשד, צחוק של עכברוש / האופרה
* צחוק של עכברוש באתר המלחינה
* צחוק של עכברוש -- מאמר מאת ד"ר אורי גולומב

## הערות שוליים

קטגוריה:אופרות
קטגוריה:השואה במוזיקה
קטגוריה:יצירות במוזיקה קלאסית ישראלית
קטגוריה:אופרות בעברית
קטגוריה:מוזיקה על פי יצירות אמנות
קטגוריה:זיכרון שואת יהודי פולין